Juba kahekümnendatest  aastatest algasid administratiiv-territoriaalsed reformid, mis on erinevate riiklike korralduste sammudena jätkunud tänaseni. Kõigepealt loodi küll Eesti Vabariigi Petseri maakoknd, mille piiriks Võromaaga jäi üldiselt sajandeid kestnud ajalooline piir, väljaarvatud Luhamaa nulk, mis siis liideti Võru maakonnaga. Järgnesid Hargla ja Karula kihelkondade poolitamine seoses Valgamaa kujundamisega, Meeksi kandi äralõikamine ja liitmine Tartumaaga. Kuni 1940ndate aastateni iseenesest, suure nõukogude  administratiivreformini 1949. aastal jäi Võrumaa ilma ülalmainitud äralõigeteta püsima, toimus küll rida vallareforme, mis kihelkondlikku jagunemist suurel määral teisendasid ning kihelkonnasiseseid põliseid seoseid nõrgestasid.